
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1537 


ΑΠΟΦΑΣΕΙΣ 

Αριθμ.Α-21615/1826/ 17 

Έγκριση Κανονισμού Υπηρεσίας Οδηγών Συρ¬ 
μών των Γραμμών 2 και 3 της ΣΤΑ.ΣΥ. Α.Ε. 

Ο ΥΠΟΥΡΓΟΣ 

ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α) του άρθρου 14 του π.δ. 397/1984 «Προσόντα, δοκι¬ 
μασία και έκδοση αδειών οδηγών ηλεκτροκινήτων λεω¬ 
φορείων με κεραία, τροχιοδρόμων και σιδηροδρόμων, 
πλήν εκείνων του ΟΣΕ» (Α' 139), όπως ισχύει, 
β) της αριθμ. 14338/1503/27-09-1999 «Έγκριση Κανο¬ 
νισμού Υπηρεσίας Οδηγών Συρμών της "ΑΤΤΙΚΟ ΜΕΤΡΟ 
Α.Ε."» (Β' 1899) απόφασης του Υπουργού Μεταφορών 
και Επικοινωνιών, 

γ) της παρ. 2 της Ενότητας 3 της αριθμ. Α-63085/ 
5432/13/14 «Έγκριση Κανονισμού Εσωτερικής Οργάνω¬ 
σης και Λειτουργίας της ΣΤΑ.ΣΥ. Α.Ε.» (Β' 505) υπουργικής 
απόφασης, 

δ) της αριθμ. 28737/2637/10-06-2011 κοινής από¬ 
φασης των Υπουργών Οικονομικών και Υποδομών, 
Μεταφορών και Δικτύων «Πράξη Συγχώνευσης των 
Ανωνύμων Εταιρειών ΑΜΕΛ Α.Ε., ΗΣΑΠ Α.Ε. και ΤΡΑΜ 
Α.Ε. - Μετονομασία νέας Ανώνυμης Εταιρείας σε ΣΤΑ.ΣΥ. 
Α.Ε.» (ΒΊ454), όπως ισχύει, 
ε) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98), 

στ) του ν. 3429/2005 «περί ΔΕΚΟ» (Α' 314), 
ζ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208), 

η) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
θ) της αριθμ. οικ. 4402/88/23-01 -2017 κοινής απόφα¬ 
σης του Πρωθυπουργού και του Υπουργού Υποδομών 


και Μεταφορών «Καθορισμός αρμοδιοτήτων Υφυπουρ¬ 
γού Υποδομών και Μεταφορών Νικόλαου Μαυραγάνη» (Β' 
127) και της αριθμ. ΔΝΣα/οικ.93339/ΦΝ459/28-12-2017 
(Β'4683) όμοιας τροποποιητικής. 

2. Το αριθμ. 6818/26-04-2017 έγγραφο της ΣΤΑ.ΣΥ. 
Α.Ε., με το οποίο υπεβλήθη ο προς έγκριση Επικαιρο- 
ποιημένος Κανονισμός Υπηρεσίας Οδηγών Συρμών των 
Γραμμών 2 και 3 της υπόψη εταιρείας. 

3. Την αριθμ. 2460/13-04-2017 απόφαση του Διοικητι¬ 
κού Συμβουλίου της ΣΤΑ.ΣΥ. Α.Ε., με την οποία εγκρίνεται 
ο Επικαιροποιημένος Κανονισμός Υπηρεσίας Οδηγών 
Συρμών των Γραμμών 2 και 3 της ΣΤΑ.ΣΥ. Α.Ε." και η 
προώθησή του στον Υπουργό Υποδομών και Μεταφο¬ 
ρών, για την έκδοση της απόφασης του άρθρου 14 του 
π.δ. 397/1984 (Α' 139) και για τη θέση αυτής σε ισχύ. 

4. Την ανάγκη επικαιροποίησηςτου Κανονισμού Υπηρε¬ 
σίας Οδηγών Συρμών των Γραμμών 2 και 3 της ΣΤΑ.ΣΥ. Α.Ε. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού ή του προϋπολογισμού της ΣΤΑ.ΣΥ. 
Α.Ε., αποφασίζουμε: 

Εγκρίνεται ο Κανονισμός Υπηρεσίας Οδηγών Συρμών 
των Γραμμών 2 και 3 της ΣΤΑ.ΣΥ. Α.Ε., όπως υποβλήθηκε 
από την Εταιρεία αυτή και τίθεται σε ισχύ, ως εξής: 

ΚΑΝΟΝΙΣΜΟΣ ΥΠΗΡΕΣΙΑΣ ΟΔΗΓΩΝ ΣΥΡΜΩΝ 

ΤΩΝ ΓΡΑΜΜΩΝ 2 ΚΑΙ 3 ΤΗΣ ΣΤΑΣΥ Α.Ε. 

1. ΓΕΝΙΚΑ 

1.1 Ισχύς Κανονισμού 

Στον παρόντα κανονισμό υπάγονται οι Οδηγοί Επι¬ 
βατικών Συρμών των Γραμμών 2 και 3 της ΣΤΑΣΥ Α.Ε. 

Ο παρών κανονισμός αντικαθιστά τον Κανονισμό 
Υπηρεσίας Οδηγών Συρμών που είχε εγκριθεί με την 
υπ'αριθμόν 14338/1503 απόφαση «Έγκριση Κανονισμού 
Υπηρεσίας Οδηγών Συρμών της ΑΤΤΙΚΟ ΜΕΤΡΟ Α.Ε.» και 
είχε δημοσιευθεί στο Φ.Ε.Κ. 1899/Β/19-10-1999. 

Από τη δημοσίευση του παρόντος κανονισμού, παύει 
να ισχύει κάθε προηγούμενη ρύθμιση που έρχεται σε 
αντίθεση με τις διατάξεις του. 

Κατά τη σύνταξη του παρόντος κανονισμού ελήφθη- 
σαν υπ' όψη τα παρακάτω: 

-Το προεδρικό διάταγμα υπ’ αριθμ. 397/1984 (Προ¬ 
σόντα, Δοκιμασία και Έκδοση Αδειών Οδηγών Ηλεκτρο¬ 
κίνητων Λεωφορείων με Κεραία, Τροχιοδρόμων και 

Σιδηροδρόμων, πλην εκείνων του ΟΣΕ) που δημοσιεύ- 
θηκε στο Φ.Ε.Κ. 139/Α/15-09-1984. 

-Το Βιβλίο Κανονισμών για τις Γραμμές 2 και 3τηςΣΤΑΣΥ 
Α.Ε. με τον τίτλο «Κανονισμοί γιατοΣιδηροδρομικόΔίκτυο». 

1.2 Καθορισμός Εννοιών 

Αυτόματη Αναστροφή (ΑΑ) 

Λειτουργία Επιβατικού Συρμού, κατά την οποία ρυθμί¬ 
ζονται οι απαραίτητες κινήσεις και στάσεις του συρμού, 
για την αναστροφή του, σε προκαθορισμένες θέσεις στο 
δίκτυο, υπό την πλήρη προστασία του συστήματος ΑΠΣ. 

Αυτόματη Λειτουργία Συρμού (ΑΛΣ) 

Σύστημα, το οποίο υλοποιεί τις λειτουργίες της Αυτόμα¬ 
της Οδήγησης (ΑΟ) και της Αυτόματης Αναστροφής (ΑΑ). 

Αυτόματη Οδήγηση (ΑΟ) 

Λειτουργία Επιβατικού Συρμού, κατά την οποία ρυθ¬ 
μίζονται αυτόματα η ταχύτητά του, η στάση του και το 
άνοιγμα των θυρών, υπό την πλήρη προστασία του συ¬ 
στήματος Αυτόματης Προστασίας Συρμών (ΑΠΣ). 

Αυτόματη Προστασία Συρμού (ΑΠΣ) 

Σύστημα, το οποίο επιτηρεί συνεχώς την ταχύτητα του 
συρμού, επιβάλλοντας το όριο ταχύτητας και εξασφα¬ 
λίζοντας την επαρκή απόσταση μεταξύ του συρμού και 
άλλου προπορευόμενου συρμού ή φωτεινού Πλευρικού 
Σήματος του συστήματος σηματοδότησης που δεν επι¬ 
τρέπει τη διέλευσή του. 

Επαναφορά στο Σύστημα Αυτόματης Προστασίας 
Συρμού 

Οδήγηση Επιβατικού Συρμού χωρίς αυτόματη προ¬ 
στασία με το Μοχλό Κατεύθυνσης/Λειτουργίας στη θέση 
«ΧΕΛ», κατά την οποία επιτρέπεται η κίνηση του συρμού 
με ταχύτητα μέχρι 20 χλμ./ώρα. Σε περίπτωση υπέρβα¬ 
σης αυτού του ορίου ταχύτητας, προκαλείται αυτόματα 
πέδη έκτακτης ανάγκης. 

Επιβατικός Συρμός Εκμετάλλευσης 

Επιβατικός Συρμός που μεταφέρει επιβάτες. 

Επιβατικός Συρμός ή Συρμός 

Συρμός που προορίζεται για τη μεταφορά επιβατών. 

Επί ή Πλησίον της Τροχιάς 

Περιοχή εύρους 2 μέτρων εκατέρωθεν κάθε σιδηρο¬ 
τροχιάς κύλισης συμπεριλαμβανομένου και του χώρου 
επάνω από αυτήν, εκτός από: 

-Τις αποβάθρες των σταθμών. 

-Τις περιοχές που χωρίζονται από την τροχιά με έναν 
μόνιμο διαχωριστικό τοίχο ή κιγκλίδωμα. 

Ο πεζοδιάδρομος της σήραγγας συμπεριλαμβάνεται 
στην επί ή πλησίον της τροχιάς περιοχή. 

ΚΕΑ 

Το Κέντρο Ελέγχου Λειτουργίας των Γραμμών 2 και 3 

Οδηγός Συρμών 

Κάτοχος άδειας σε ισχύ Οδηγού ηλεκτροκίνητων σιδη¬ 
ροδρόμων πολλαπλών μονάδων αυτομάτου επιταχύν- 
σεως για τις Γραμμές 2 και 3 της ΣΤΑΣΥ Α.Ε. 

Οπισθοπορεία 

Τρόπος οδήγησης συρμού προς τα πίσω. Σε αυτήν 
την περίπτωση δεν υπάρχει επιτήρηση ή προστασία 
από το σύστημα σηματοδότησης ΑΠΣ και η ταχύτητα 


του συρμού δεν πρέπει να υπερβαίνει τα 20 χλμ./ώρα. 
Σε περίπτωση υπέρβασης αυτής της ταχύτητας, διακό¬ 
πτεται η παροχή ισχύος προς τους κινητήρες αλλά δεν 
επιβάλλεται πέδη έκτακτης ανάγκης. 

Πλευρικό Σήμα 

Φωτεινό σήμα ή σταθερή πινακίδα παρά την τροχιά 
που αφορά στην κίνηση των συρμών. 

Σήμα Αλλαγής 

Φωτεινό Πλευρικό Σήμα το οποίο αναλόγως της έν¬ 
δειξης του δηλώνει εάν επιτρέπεται η διέλευση συρμού 
ή όχι. 

Τρόπος Οδήγησης Συρμού 

Ο τρόπος οδήγησης συρμού καθορίζεται από τη θέση 
του Μοχλού Κατεύθυνσης/Λειτουργίας. Οι δυνατοί τρό¬ 
ποι οδήγησης είναι: 

- Αυτόματη Οδήγηση (ΑΟ) 

- Χειροκίνητη Ελεγχόμενη Λειτουργία (ΧΕΛ) 

- Χειροκίνητη Οδήγηση (X) 

- Οπισθοπορεία (ΟΠ) 

Τροχιά 

Οι δύο σιδηροτροχιές κύλισης, η ηλεκτροφόρος, όπου 
αυτή υπάρχει, και τα υποστηρίγματα αυτής, οι στρωτή¬ 
ρες καθώς και η περιοχή μεταξύ όλων αυτών. 

Υπηρεσιακός Επιβατικός Συρμός 

Επιβατικός Συρμός που δεν μεταφέρει επιβάτες. 

Υπηρεσίες Έκτακτης Ανάγκης 

Η Πυροσβεστική Υπηρεσία, η Ελληνική Αστυνομία και 
το Εθνικό Κέντρο Άμεσης Βοήθειας (ΕΚΑΒ). 

Χειροκίνητη Ελεγχόμενη Λειτουργία (ΧΕΛ) 

Τρόπος οδήγησης Επιβατικού Συρμού με την πλήρη 
προστασία του συστήματος ΑΠΣ κατά τον οποίο ο Οδη¬ 
γός Συρμών ρυθμίζει ο ίδιος την ταχύτητα του συρμού, τη 
στάση του στις αποβάθρες και τη λειτουργία των θυρών. 

Χειροκίνητη Οδήγηση (ΧΟ) 

Τρόπος οδήγησης Επιβατικού Συρμού κατά τον οποίο 
δεν υπάρχει επιτήρηση ή προστασία της κίνησης του 
συρμού από το σύστημα σηματοδότησης ΑΠΣ. Η ταχύ¬ 
τητα του συρμού ρυθμίζεται από τον Οδηγό Συρμών και 
δεν πρέπει να υπερβαίνει τα 20 χλμ./ώρα. Σε περίπτωση 
υπέρβασης αυτής της ταχύτητας, διακόπτεται η παροχή 
ισχύος προς τους κινητήρες αλλά δεν επιβάλλεται πέδη 
έκτακτης ανάγκης. 

Σε αυτή την περίπτωση, δεν υπάρχει αυτόματη προ¬ 
στασία στις περιπτώσεις υπέρβασης ορίου ταχύτητας 
και κύλισης του συρμού προς τα πίσω. 

1.3 Κατευθυντήριες Αρχές 

1. Οι κατευθυντήριες αρχές που πρέπει να διέπουν 
όλο το προσωπικό που εργάζεται στο σιδηροδρομικό 
δίκτυο είναι: 

- Η ασφάλεια του επιβατικού κοινού, του προσωπικού, 
των εγκαταστάσεων και του εξοπλισμού της εταιρείας. 

- Η προστασία του περιβάλλοντος. 

- Η ποιοτική εξυπηρέτηση των επιβατών. 

- Η αποδοτικότητα. 

2. Το προσωπικό πρέπει να διέπεται από την αντίληψη, 
ότι του έχει ανατεθεί η ασφαλής μεταφορά ανθρώπων 
και ότι αμέλεια ή πλημμελής τήρηση των κανονισμών 

μπορεί να επηρεάσει την ασφάλεια των ανθρώπων ή/ 
και τις λειτουργίες του συστήματος. 

3. Το προσωπικό πρέπει να εκτελεί τα καθήκοντά του 
αποδοτικά, να παρέχει την καλύτερη δυνατή εξυπηρέ¬ 
τηση στους επιβάτες και να διαφυλάττει την περιουσία 
και τα συμφέροντα της εταιρείας. 

4. Για τη λειτουργία του σιδηροδρομικού δικτύου 
απαιτείται ομαδική εργασία. Επομένως, το προσωπικό 
πρέπει να αντιλαμβάνεται ότι είναι μέλος της ομάδας και 
να ενεργεί ως μέλος ενός ενιαίου συνόλου. 

5. Όλες οι ενέργειες και το παρουσιαστικό του προσω¬ 
πικού πρέπει να εμπνέουν στους επιβάτες εμπιστοσύνη 
και σεβασμό προς αυτό. 

1.4 Ορισμός του όρου «εν Υπηρεσία» 

Ο Οδηγός Συρμών θεωρείται ότι βρίσκεται εν υπηρεσία: 

- Εντός των κανονικών ωρών εργασίας, όπως αυτές κα¬ 
θορίζονται στο Πρόγραμμα Εργασίας Οδηγών Συρμών. 

- Κατά τη διάρκεια υπερωριών ή άλλης πρόσθετης 
απασχόλησης με την έγκριση της υπηρεσίας. 

1.5 Γενικές Απαιτήσεις κατά την Ανάληψη 

Υπηρεσίας 

Ο Οδηγός Συρμών που εργάζεται στο σιδηροδρομικό 
δίκτυο πρέπει να είναι σε καλή φυσική κατάσταση και 
ικανός να εκτελέσει την εργασία του. 

1.5.1 Οραση και Ακοή 

1.0 Οδηγός Συρμών πρέπει να διαθέτει τουλάχιστον 
το κατώτερο επίπεδο όρασης και ακοής, που απαιτείται 
από τις ισχύουσες διατάξεις ή όπως ήθελε καθοριστεί 
από την εταιρεία για την εκτέλεση της εργασίας και για 
το περιβάλλον εντός του οποίου εργάζεται. 

2. Σε περίπτωση που κάποιος Οδηγός Συρμών χρει¬ 
άζεται γυαλιά ή φακούς επαφής, για να επιτευχθεί το 
ελάχιστο επίπεδο όρασης, πρέπει να τα φορά συνεχώς 
όταν βρίσκεται εν υπηρεσία. 

3.0 Οδηγός Συρμών πρέπει να φροντίζει ώστε η όρα¬ 
ση και η ακοή του να μην αποσπάται ή αλλοιώνεται. 

1.5.2 Ένδυση και Εμφάνιση Οδηγού Συρμών 

1.0 Οδηγός Συρμών όταν βρίσκεται εν υπηρεσία υπο- 
χρεούται να φοράει τη χορηγούμενη από την εταιρεία 
στολή, καθώς επίσης να φέρει και οποιαδήποτε άλλη 
εξάρτηση ή εργαλεία του έχουν δοθεί. 

2. Απαγορεύεται η χρήση της στολής και των εξαρτή¬ 
σεων ή εργαλείων εκτός των ωρών εργασίας εξαιρου- 
μένου του χρόνου μετάβασης από και προς τον τόπο 
ανάληψης υπηρεσίας. 

3.0 Οδηγός Συρμών υποχρεούται να φροντίζει για τη 
διατήρηση σε καλή κατάσταση της στολής του καθώς και 
των εξαρτήσεων ή εργαλείων και να προβαίνει τακτικά 
στον καθαρισμό τους. 

4. Η συνολική εμφάνιση και συμπεριφορά του Οδηγού 
Συρμών πρέπει να ανταποκρίνεται προς την υπεύθυνη 
εργασία την οποία εκτελεί και την εμπιστοσύνη της εται¬ 
ρείας προς αυτόν. 

1.5.3 Ναρκωτικά και Αλκοολούχα Ποτά 

1. Απαγορεύεται η χρήση ναρκωτικών. 

2. Απαγορεύεται η κατανάλωση αλκοολούχων ποτών 


ικανό χρονικό διάστημα πριν την ανάληψη υπηρεσίας 
καθώς και κατά τη διάρκεια της υπηρεσίας. 

3. Οδηγός Συρμών υπό την επήρεια αλκοόλ ή ναρ¬ 
κωτικών ουσιών δεν επιτρέπεται να αναλαμβάνει υπη¬ 
ρεσία, θα απομακρύνεται από τους συρμούς ή το χώρο 
εργασίας και θα υπόκειται στην αντίστοιχη πειθαρχική 
διαδικασία. 

4. Περιοδικά ή εάν υπάρχει υποψία μέθης ή χρήσης 
ναρκωτικών, μπορεί να ζητηθεί από Οδηγό Συρμών να 
υποβληθεί σε σχετική εξέταση. Άρνηση σε υποβολή εξέ¬ 
τασης θεωρείται πειθαρχικό παράπτωμα. 

1.5.4 Φάρμακα 

1. Εάν Οδηγός Συρμών υπόκειται σε φαρμακευτική 
αγωγή, που μπορεί να επηρεάσει τη σωστή εκτέλεση 
των καθηκόντων του, πρέπει: 

- Να ενημερώσει τον ιατρό του ότι εργάζεται στο σι¬ 
δηροδρομικό δίκτυο ως Οδηγός Συρμών και να ζητήσει 
τη συμβουλή του, για τυχόν επιμέρους παρενέργειες του 
φαρμάκου. 

- Να ενημερώσει την ιεραρχία του για τη φαρμακευτι¬ 
κή αγωγή που ακολουθεί, πριν αναλάβει υπηρεσία. 

2. Η ιεραρχία πρέπει να φροντίζει για την ενημέρω¬ 
ση του Ιατρού Εργασίας και να ενεργεί σύμφωνα με τις 
συμβουλές του. 

1.5.5 Ασθένεια 

1. Οδηγός Συρμών που έχει κάποια ασθένεια ή πα¬ 
ρουσιάζει κάποια αδυναμία που πιθανόν να μειώσει την 
ικανότητά του να εκτελέσει τα καθήκοντα του πρέπει 
να ενημερώσει την υπηρεσία το συντομότερο δυνατό. 

2. Οδηγός Συρμών που πάσχει από ασθένεια, η οποία 
εμποδίζει την εκτέλεση των καθηκόντων του, δεν πρέπει 
να αναλαμβάνει υπηρεσία. 

3. Οταν αναρρώσει πλήρως από την ασθένεια, ο Οδη¬ 
γός Συρμών πρέπει αμέσως να αναφέρει στην ιεραρχία 
του ότι είναι ικανός να εργαστεί. 

4. Εάν Οδηγός Συρμών αισθανθεί άρρωστος ενώ βρί¬ 
σκεται σε υπηρεσία, πρέπει να ενημερώσει αμέσως τον 
Επόπτη Συρμών είτε ο ίδιος ή μέσω του αρμόδιου Ρυθ¬ 
μιστή Κυκλοφορίας. 

1.6 Προσέλευση 

Ο Οδηγός Συρμών οφείλει να είναι ενήμερος για το 
χρόνο και τον τόπο ανάληψης υπηρεσίας. 

1.6.1 Αναφορά Παρουσίας 

Όταν αναλαμβάνει υπηρεσία, ο Οδηγός Συρμών πρέπει: 

- Να έχει μαζί του την Αστυνομική και την Υπηρεσια¬ 
κή του Ταυτότητα, την Άδεια Οδηγού ηλεκτροκίνητων 
σιδηροδρόμων πολλαπλών μονάδων αυτομάτου επιτα- 
χύνσεως για τις Γραμμές 2 και 3 της ΣΤΑΣΥ Α.Ε., καθώς 
και τον εξοπλισμό που απαιτείται από την εργασία του. 

- Να δίνει το παρόν στον Επόπτη Συρμών ή/και να κα¬ 
ταγράφει την άφιξή του, σύμφωνα με το σύστημα που 
χρησιμοποιείται από την εταιρεία. 

1.6.2 Παρεκκλίσεις από την Προγραμματισμένη 

Υπηρεσία 

1. Μη εγκεκριμένες παρεκκλίσεις από την προγραμ¬ 
ματισμένη υπηρεσία απαγορεύονται. 

2. Αλλαγή υπηρεσίας ή βάρδιας, χωρίς την έγκριση της 
ιεραρχίας, απαγορεύεται. 

1.6.3 Διαθεσιμότητα κατά τη διάρκεια Εφεδρικής 

Υπηρεσίας 

Ο Οδηγός Συρμών που βρίσκεται σε εφεδρική υπηρε¬ 
σία πρέπει πάντα να είναι διαθέσιμος για εργασία, όταν 
καλείται από την ιεραρχία του. 

1.7 Επείγουσα Άδεια Απουσίας κατά τη διάρκεια 

της Υπηρεσίας 

Εάν ο Οδηγός Συρμών πρέπει να απουσιάσει κατά τη 
διάρκεια υπηρεσίας, τότε πρέπει να ζητήσει έγκριση από 
την ιεραρχία του. 

1.8 Αδυναμία Ανάληψης Υπηρεσίας 

1. Οδηγός Συρμών που αδυνατεί να προσέλθει για 
εκτέλεση υπηρεσίας οφείλει να ενημερώσει την ιεραρχία 
του τουλάχιστον 24 ώρες πριν την έναρξη της υπηρεσίας 
του. Σε περίπτωση έκτακτης ασθένειας ή άλλου γεγονό¬ 
τος που καθιστά αδύνατη την τήρηση της προαναφερό- 
μενης 24ωρης προθεσμίας, ο Οδηγός Συρμών οφείλει να 
ενημερώσει την ιεραρχία του το συντομότερο δυνατό, 
πριν την έναρξη της υπηρεσίας του. 

2. Ο λόγος απουσίας πρέπει να δηλώνεται γραπτώς 
και να παραδίδεται στην ιεραρχία εντός τριών ημερών. 

3. Μετά από περίοδο απουσίας, ο Οδηγός Συρμών δεν 
πρέπει να αναλαμβάνει υπηρεσία χωρίς την έγκριση της 
ιεραρχίας του. 

1.9 Οδηγός Συρμών εν Υπηρεσία 

1. Οδηγός Συρμών που βρίσκεται εν υπηρεσία ή βο¬ 
ηθάει στην αντιμετώπιση κάποιου συμβάντος το οποίο 
λαμβάνει χώρα στο σιδηροδρομικό δίκτυο, πρέπει να 
συμμορφώνεται με τους κανονισμούς, τις διαδικασίες, 
τις οδηγίες και τα πρόσθετα έγγραφα που αναφέρονται 
στην παράγραφο 1.11. 

2. Οδηγός Συρμών που εκτελεί υπηρεσία σε άλλο δί¬ 
κτυο πρέπει να συμμορφώνεται επίσης και με τους κα¬ 
νονισμούς που εφαρμόζονται στο δίκτυο αυτό. 

3. Οδηγός Συρμών που βρίσκεται εκτός υπηρεσίας και 
χρησιμοποιεί τις Γραμμές 2 και 3, συμπεριλαμβανομέ- 
νης και της μετακίνησης του από και προς την εργασία, 
πρέπει να προσφέρει τις υπηρεσίεςτου στην περίπτωση 
που παρουσιάζεται κάποιο συμβάν, με την προϋπόθεση 
ότι δεν θα καθυστερήσει ανυπαίτια την άφιξή του στην 
εργασία. 

1.10 Λήξη Υπηρεσίας 

Στη λήξη υπηρεσίας, ο Οδηγός Συρμών πρέπει να δίνει 
το παρόν στον Επόπτη Συρμών ή/και να καταγράφει την 
αποχώρησή του από την εταιρεία. 

1.11 Πρόσθετα Έγγραφα 

Εκτός από τους κανονισμούς, τις διαδικασίες και τις 
οδηγίες ο Οδηγός Συρμών πρέπει να συμμορφώνεται 
και με τα παρακάτω: 

- Σύμβαση Εργασίας 

- Κανονισμός Εσωτερικής Οργάνωσης και Λειτουργίας 

- Δελτία Λειτουργίας 

- Έκτακτα Δελτία 


- Προγράμματα Εργασίας Οδηγών Συρμών 

- Καθήκοντα βαρδιών 

- Αποφάσεις, Υπηρεσιακά Σημειώματα ή άλλα σχετικά 
έγγραφα της ιεραρχίας. 

1.12 Ενημέρωση 

1.0 Οδηγός Συρμών πρέπει να παραλαμβάνει ενυπό¬ 
γραφα ένα αντίγραφο του παρόντος κανονισμού, των 
κανονισμών, διαδικασιών και οδηγιών που αφορούν την 
εργασία του, καθώς και οποιοδήποτε άλλο πρόσθετο 
έγγραφο του ζητείται από την ιεραρχία του. 

2. Ο Οδηγός Συρμών πρέπει να γνωρίζει το περιεχό¬ 
μενο του παρόντος κανονισμού, των κανονισμών, διαδι¬ 
κασιών, οδηγιών που αφορούν την εργασία του, καθώς 
και οποιουδήποτε άλλου πρόσθετου εγγράφου κρίνεται 
αναγκαίο από την ιεραρχία του. Προς τούτο, πρέπει να 
ενημερώνεται καθημερινά για όλες τις εκδόσεις εγγρά¬ 
φων που κυκλοφορούν σχετικά με θέματα λειτουργίας 
και διανέμονται υπηρεσιακά. 

3. Ο Οδηγός Συρμών που βρίσκεται εκτός υπηρεσίας 
πρέπει, με την επιστροφή του στην εργασία, να ενημε¬ 
ρώνεται αμέσως για όλους τους κανονισμούς, τις διαδι¬ 
κασίες, τις οδηγίες και τα πρόσθετα έγγραφα, τα οποία 
τυχόν εκδόθηκαν, κατά τη διάρκεια της απουσίας του. Ο 
Οδηγός Συρμών πρέπει να βεβαιώνεται ότι κατέχει πάντα 
την τελευταία έκδοση των εγγράφων αυτών. 

4. Επιπλέον ο Οδηγός Συρμών μπορεί να ενημερώνεται 
και προφορικά από την ιεραρχία του ή/και τον αρμόδιο 
Ρυθμιστή Κυκλοφορίας. 

1.13 Διευκρινίσεις 

Ο Οδηγός Συρμών πρέπει να ζητά διευκρινίσεις από 
την ιεραρχία του: 

1. Οταν είναι ασαφής ο τρόπος ερμηνείας κανονισμού, 
διαδικασίας, οδηγίας ή άλλου εγγράφου. 

2. Οπου απαιτείται καθοδήγηση για θέματα που δεν 
καλύπτονται από υπάρχοντα κανονισμό, διαδικασία, 
οδηγία ή άλλο έγγραφο. 

1.14 Συμμόρφωση σε Εντολές 

Ο Οδηγός Συρμών πρέπει να συμμορφώνεται σε εντο¬ 
λές που δίνονται από: 

-Την ιεραρχία του. 

-Τον αρμόδιο Ρυθμιστή Κυκλοφορίας. 

-Τον Επιθεωρητή Λειτουργίας, για θέματα σχετικά 
με την εξυπηρέτηση των επιβατών ή την αντιμετώπιση 
οποιοσδήποτε συμβάντος. 

-Το Συντονιστή Αντιμετώπισης Περιστατικού, όταν 
εφαρμόζεται η σχετική διαδικασία. 

- Το προσωπικό των Υπηρεσιών Έκτακτης Ανάγκης, 
όταν αυτό εμπλέκεται σε ένα συμβάν, με την προϋπό¬ 
θεση ότι αυτές οι εντολές δεν θέτουν σε κίνδυνο την 
ασφάλεια. 

1.15 Αντιφατική Εντολή 

Εάν μία εντολή που δίδεται σε Οδηγό Συρμών έρχεται 
σε αντίθεση με κανονισμούς, διαδικασίες ή οδηγίες, ο 
Οδηγός Συρμών πρέπει να πληροφορήσει σχετικά τον 
εντέλλοντα για τις συνέπειες και εάν ο εντέλλοντας επιβε¬ 
βαιώσει την αντιφατική εντολή, τότε πρέπει να την εκτε- 
λέσει και, στη συνέχεια, να ενημερώσει την ιεραρχία του. 

1.16 Παραβίαση Κανονισμών ή/και Εντολών 

1.0 Οδηγός Συρμών πρέπει να αναφέρει αμέσως στην 
ιεραρχία του οποιαδήποτε παραβίαση κανονισμών, δια¬ 
δικασιών, οδηγιών και εντολών που έχουν δοθεί. 

2. Αμέλεια του Οδηγού Συρμών να συμμορφωθεί με 
κανονισμό, διαδικασία, οδηγία ή εντολή θεωρείται πα¬ 
ράπτωμα, το οποίο μπορεί, ανάλογα της σοβαρότητας 
του, να καταλήξει σε πειθαρχικές επιπτώσεις. 

1.17 Αναφορά Συμβάντων στο Δίκτυο 

1.0 Οδηγός Συρμών πρέπει να υποβάλλει γραπτή ανα¬ 
φορά στην ιεραρχία του όταν εμπλέκεται σε σοβαρό 
συμβάν ή/και όταν του ζητείται. 

2.0 Οδηγός Συρμών δεν πρέπει να χρησιμοποιεί ψευ¬ 
δή ή ανακριβή στοιχεία ούτε να προβαίνει σε προσβλη¬ 
τικούς χαρακτηρισμούς, κατά τη σύνταξη αναφορών ή 
τη συμπλήρωση των εντύπων της εταιρείας. 

3. Ο Οδηγός Συρμών δεν πρέπει να προβαίνει σε δη¬ 
λώσεις ή να δίνει πληροφορίες για συμβάντα σε κανέναν 
άλλο εκτός από αρμόδιο προσωπικό της εταιρείας ή/ 
και αρμόδιες κρατικές αρχές. Σχετικά αιτήματα από τα 
Μέσα Μαζικής Ενημέρωσης πρέπει να κατευθύνονται 
στο Γραφείο Τύπου ή/και Δημοσίων Σχέσεων. 

4. Ο Οδηγός Συρμών δεν επιτρέπεται να μεταφέρει 
πληροφορίες σχετικά με την κατάσταση ή τη λειτουργία 
των συρμών καθώς και του σιδηροδρομικού δικτύου σε 
κανέναν άλλο εκτός από: 

-Την ιεραρχία του. 

- Το προσωπικό του ΚΕΑ και τους Επόπτες Λειτουργίας. 

-Το αρμόδιο τεχνικό προσωπικό. 

1.18 Συμπεριφορά προς τους Επιβάτες 

1.0 Οδηγός Συρμών πρέπει να τους συμπεριφέρεται 
με σεβασμό, να είναι ευγενικός και φιλικός με τους επιβά¬ 
τες και να τους δίνει πληροφορίες με σαφή και λακωνικό 
τρόπο μέσα στο πλαίσιο των αρμοδιοτήτων του. 

2. Εάν είναι αναγκαίο, οι επιβάτες πρέπει να παραπέ- 
μπονται στο προσωπικό των Σταθμών ή/και Εξυπηρέ¬ 
τησης Κοινού. 

3.0 Οδηγός Συρμών δεν πρέπει να χρησιμοποιεί προ¬ 
σβλητική γλώσσα ή να συμπεριφέρεται με απειλητικό ή 
άσεμνο τρόπο ή να επιτίθεται φυσικά ή λεκτικά. 

4.0 Οδηγός Συρμών πρέπει να φέρει ευκρινώς το δια¬ 
κριτικό σήμα της εταιρείας με τον αριθμό μητρώου του. 

5. Ο Οδηγός Συρμών πρέπει να βοηθάει τα Άτομα με 
Αναπηρία (ΑμεΑ). 

6. Οποιαδήποτε επικοινωνία με επιβάτες, οι οποίοι 
αναφέρουν κάποιο συμβάν ή ζητούν πληροφορίες κλπ., 
πρέπει να λαμβάνεται υπ' όψη από τον Οδηγό Συρμών το 
συντομότερο δυνατόν. Εάν Οδηγός Συρμών δεν μπορεί 
να αντιμετωπίσει κάποιο θέμα, πρέπει να το αναφέρει 
στο Ρυθμιστή Κυκλοφορίας ή στην ιεραρχία του. 

1.19 Απαγορευτική Συμπεριφορά 

Ο Οδηγός Συρμών, όταν βρίσκεται εν υπηρεσία, απα¬ 
γορεύεται: 

- Να καπνίζει, να τρώει ή να πίνει εντός του συρμού 
και σε χώρους όπου αυτό δεν επιτρέπεται. 

- Να χρησιμοποιεί οποιαδήποτε έντυπα ή και οπτικοα- 
κουστικά μέσα ενημέρωσης και ψυχαγωγίας (εφημερίδα, 


ραδιόφωνο, τηλεόραση, ιηρ3, κλπ.), όταν βρίσκεται 
εντός θαλάμου οδήγησης συρμού. 

- Να χρησιμοποιεί κινητό τηλέφωνο όταν οδηγεί συρμό. 

- Να φορά γυαλιά ηλίου όταν οδηγεί, εκτός εάν οδηγεί 
σε περιοχή με έντονη ηλιοφάνεια. 

- Να κοιμάται ή να δίνει την εντύπωση ότι νυστάζει. 

- Να αποσπάται καθ'οιονδήποτε τρόπο η προσοχή του, 
κατά την εκτέλεση των καθηκόντων του. 

- Να κάνει πολιτική, θρησκευτική ή οποιαδήποτε άλλη 
προπαγάνδα. 

- Να ρυπαίνει ή να προκαλεί φθορά στον εξοπλισμό 
και τις εγκαταστάσεις της εταιρείας. 

- Να χρησιμοποιεί προσβλητική γλώσσα ή να συμπε- 
ριφέρεται με απειλητικό ή άσεμνο τρόπο ή να επιτίθε¬ 
ται φυσικά ή λεκτικά προς το υπόλοιπο προσωπικό της 
εταιρείας. 

1.20 Υπηρεσιακή Ταυτότητα και Άδεια Οδηγού 

Συρμών 

1. Όταν βρίσκεται εν υπηρεσία, ο Οδηγός Συρμών πρέ¬ 
πει να έχει συνεχώς μαζί του την υπηρεσιακή και την 
αστυνομική του ταυτότητα, καθώς και την άδεια Οδηγού 
ηλεκτροκίνητων σιδηροδρόμων πολλαπλών μονάδων 
αυτομάτου επιταχύνσεως για τις Γραμμές 2 και 3 της 
ΣΤΑΣΥ Α.Ε. Η αναγνώριση του Οδηγού Συρμών από τις 
Υπηρεσίες Έκτακτης Ανάγκης θα γίνεται με αυτά. 

2. Η υπηρεσιακή ταυτότητα δεν πρέπει να μεταβιβά¬ 
ζεται σε άλλο πρόσωπο. 

3. Η υπηρεσιακή ταυτότητα πρέπει να παραδίδεται 
όταν αυτή ζητηθεί για ανανέωση ή για πειθαρχικούς 
λόγους. 

4. Η υπηρεσιακή ταυτότητα καθώς και η άδεια Οδηγού 
ηλεκτροκίνητων σιδηροδρόμων πολλαπλών μονάδων 
αυτομάτου επιταχύνσεως για τις Γραμμές 2 και 3 της 
ΣΤΑΣΥ Α.Ε. πρέπει να επιστραφούν στην εταιρεία πριν 
την αποχώρηση κάποιου από αυτήν. 

2. ΓΕΝΙΚΟΙ ΚΑΝΟΝΕΣ ΑΣΦΑΛΕΙΑΣ 

2.1 Γενικά Καθήκοντα 

1.0 Οδηγός Συρμών είναι υπεύθυνος να φροντίζει για 
την υγεία και ασφάλειά του, καθώς και για την υγεία και 
ασφάλεια των ατόμων, με τα οποία συνεργάζεται. 

2. Ο Οδηγός Συρμών πρέπει να χρησιμοποιεί οποιο- 
δήποτε εξοπλισμό, σύστημα εργασίας κλπ, τα οποία του 
παρέχονται ή απαιτούνται από τους ισχύοντες κανονι¬ 
σμούς, διαδικασίες και οδηγίες, σύμφωνα με την εκπαί¬ 
δευση και τις εντολές που δίδονται. 

3.0 Οδηγός Συρμών πρέπει να ενημερώνει την ιεραρ¬ 
χία του ή/και τον αρμόδιο Ρυθμιστή Κυκλοφορίας για 
κάθε κατάσταση που θεωρεί ότι είναι σοβαρή και εγκυ¬ 
μονεί άμεσο κίνδυνο, καθώς επίσης και οποιαδήποτε 
άλλη αδυναμία αντιλαμβάνεται σχετικά με τις ρυθμίσεις 
υγιεινής και ασφάλειας. 

2.2 Πεζή Πρόσβαση Επί ή Πλησίον της Τροχιάς 

1. Ο Οδηγός Συρμών πρέπει να χρησιμοποιεί μόνο 
τις καθορισμένες διαβάσεις και πεζοδιαδρόμους, όταν 
βαδίζει επί ή πλησίον της τροχιάς. 

2. Ο Οδηγός Συρμών δεν πρέπει να διασχίζει τις σι- 

δηροτροχιές κύλισης, εκτός εάν αυτό είναι απολύτως 
αναγκαίο. 

3. Ο Οδηγός Συρμών δεν πρέπει να υπερπηδά την 
ηλεκτροφόρο, εκτός εάν αυτό είναι απολύτως αναγκαίο. 
Οπουδήποτε είναι δυνατόν, θα μπορεί να τη διασχίζει 
εκεί όπου υπάρχει καθορισμένη διάβαση ή άνοιγμα 
(κενό) της ηλεκτροφόρου. 

4.0 Οδηγός Συρμών δεν πρέπει να έρχεται σε επαφή 
με την ηλεκτροφόρο ή τις συνδέσεις της. 

5. Ο Οδηγός Συρμών δεν πρέπει να αγγίζει τα πέδιλα 
ρευματοληψίας ή τις συνδέσεις τους σε οποιονδήποτε 
συρμό, είτε έρχονται σε επαφή με την ηλεκτροφόρο είτε 
όχι. 

6. Ο Οδηγός Συρμών δεν πρέπει να πατά σε συσσω- 
ρευμένα νερά, τα οποία μπορεί να έρθουν σε επαφή με 
την ηλεκτροφόρο. 

2.3 Παρουσία Τρίτων εντός του Θαλάμου 

Οδήγησης 

1. Ο Οδηγός Συρμών πρέπει να εξασφαλίζει ότι οι 
θύρες των μη στελεχωμένων θαλάμων οδήγησης είναι 
ασφαλισμένες ή/και κλειδωμένες, καθώς και ότι τα πα¬ 
ράθυρα αυτών είναι κλειστά. 

2.0 Οδηγός Συρμών πρέπει να εξασφαλίζει ότι οι θύ¬ 
ρες του θαλάμου οδήγησης στον οποίο βρίσκεται είναι 
ασφαλισμένες και τα παράθυρά του κλειστά. 

3. Μόνο εξουσιοδοτημένο προσωπικό που έχει άμεση 
σχέση με τη λειτουργία και τη συντήρηση του δικτύου 
επιτρέπεται να βρίσκεται εντός του θαλάμου οδήγησης 
συρμού, και μόνον όταν αυτό απαιτείται ως μέρος της 
εργασίας του. 

4. Τεχνικό προσωπικό που χρειάζεται να εισέλθει σε 
θάλαμο οδήγησης συρμού ως μέρος των καθηκόντων 
του για να επιθεωρήσει, ελέγξει ή επέμβει στην τροχιά, 
στις εγκαταστάσεις της σήραγγας ή στον εξοπλισμό 
του συρμού πρέπει να ακολουθεί τη σχετική διαδικασία 
έγκρισης επιβίβασης στο θάλαμο οδήγησης συρμού. 

5. Αν απαιτείται παρουσία άλλων ατόμων στο θάλαμο 
οδήγησης, αυτά πρέπει να συνοδεύονται από εξουσιο¬ 
δοτημένο προσωπικό της παραγράφου 3. 

6. Σε κάθε περίπτωση δεν επιτρέπεται να βρίσκονται 
συγχρόνως εντός του θαλάμου οδήγησης συρμού πάνω 
από 3 άτομα, συνυπολογιζομένου και του Οδηγού Συρμών. 

7. Απαγορεύεται η παρουσία οιουδήποτε ατόμου στον 
μη στελεχωμένο θάλαμο οδήγησης συρμού, εκτός εάν 
αυτό είναι απαραίτητο λόγω της εργασίας του. Στην πε¬ 
ρίπτωση αυτή, πρέπει πάντα να ενημερώνεται ο Οδη¬ 
γός του Συρμού και μέσω αυτού ο αρμόδιος Ρυθμιστής 
Κυκλοφορίας. 

2.4 Ελαττωματικός Εξοπλισμός 

1. Ο Οδηγός Συρμών πρέπει να αναφέρει αμέσως 
βλάβες ή προβλήματα που παρουσιάζονται στο συρμό, 
στην τροχιά, στον εξοπλισμό ή στις εγκαταστάσεις του 
δικτύου στον αρμόδιο Ρυθμιστή Κυκλοφορίας ή στον 
υπεύθυνο της περιοχής ή του εξοπλισμού, ανάλογα με 
την περίπτωση. 

2. Εάν η βλάβη εγκυμονεί σοβαρό και άμεσο κίνδυνο, ο 
Οδηγός Συρμών πρέπει να κάνει οτιδήποτε είναι εφικτό 
για να μειώσει τον κίνδυνο, ακόμη και αν αυτό έχει ως 


αποτέλεσμα την παύση της λειτουργίας του ελαττωμα¬ 
τικού εξοπλισμού. 

3. ΓΕΝΙΚΑ ΚΑΘΗΚΟΝΤΑ ΟΔΗΓΟΥ ΣΥΡΜΩΝ 
ΣΧΕΤΙΚΑ ΜΕ ΤΗΝ ΟΔΗΓΗΣΗ 

Ο Οδηγός Συρμών πρέπει: 

1. Να παραλαμβάνει συρμούς από τις θέσεις που προ- 
βλέπονται στη βάρδιά του, ή από τις εντολές του Επόπτη 
Συρμών ή του αρμόδιου Ρυθμιστή Κυκλοφορίας. 

2. Να μεταβαίνει στο συρμό έγκαιρα και να εξασφαλί¬ 
ζει ότι ο συρμός θα εκκινήσει κατά τον προκαθορισμένο 
χρόνο, χωρίς καθυστέρηση. 

3. Να προετοιμάζει και να εντάσσει συρμό στην κυκλο¬ 
φορία, σύμφωνα με τη σχετική διαδικασία. 

4. Κάθε φορά που αναλαμβάνει θάλαμο οδήγησης, 
να καταχωρεί τον κωδικό του καθώς και τον Αριθμό Κυ¬ 
κλοφορίας Συρμού στο Σύστημα Αναγνώρισης Συρμού. 

5. Να οδηγεί το συρμό επιδέξια, σύμφωνα με τον προ- 
βλεπόμενο τρόπο οδήγησης και τηρώντας τους κανονι¬ 
σμούς ασφαλείας. 

6. Να έχει συνεχώς τεταμένη την προσοχή του στην 
τροχιά την οποία διατρέχει, στα Πλευρικά Σήματα καθώς 
και στα οπτικά και ηχητικά σήματα του εξοπλισμού του 
θαλάμου οδήγησης. 

7. Να ελέγχει τις ενδείξεις και τη λειτουργία του εξο¬ 
πλισμού του θαλάμου οδήγησης. 

8. Να οδηγεί το συρμό του εξασφαλίζοντας σε κάθε 
περίπτωση την τήρηση των καθηκόντων βάρδιας. 

9. Να συμμορφώνεται με τις εντολές τις οποίες λαμ¬ 
βάνει για την κίνηση του συρμού από τον αρμόδιο Ρυθ¬ 
μιστή Κυκλοφορίας. Να συμμορφώνεται επίσης με τις 
εντολές τις οποίες λαμβάνει για τη λειτουργία από τον 
Επόπτη Συρμών ή/και τον Επιθεωρητή Λειτουργίας. 

10. Να ακολουθεί τις εντολές αναχώρησης από τους 
σταθμούς, σύμφωνα με τη σχετική διαδικασία. 

11. Να μην εκκινεί το συρμό νωρίτερα από τον προ¬ 
καθορισμένο χρόνο, εκτός εάν έχει σχετική εντολή από 
τον αρμόδιο Ρυθμιστή Κυκλοφορίας. 

12. Εάν διαπιστώσει αντικρουόμενες ενδείξεις μεταξύ 
σημάτων διαφορετικών κατηγοριών (Σήμα Αλλαγής, ση¬ 
ματοδότηση θαλάμου οδήγησης συρμού, σήμα προσω¬ 
ρινού περιορισμού ταχύτητας, κλπ), να τηρήσει την πιο 
περιοριστική ένδειξη, να ενημερώσει τον αρμόδιο Ρυθ¬ 
μιστή Κυκλοφορίας και να ακολουθήσει τις οδηγίες του. 

13. Εάν διαπιστώσει μη φυσιολογικές ενδείξεις Πλευ¬ 
ρικού Σήματος ή τυχόν απουσία αυτού από θέση στην 
οποία θα έπρεπε κανονικά να βρίσκεται, να ενημερώσει 
αμέσως τον αρμόδιο Ρυθμιστή Κυκλοφορίας. 

14. Να σταματά το συρμό αμέσως μόλις δει μπροστά 
του κόκκινη ένδειξη Σήματος Αλλαγής, ή οποιοδήποτε 
άλλο σήμα έκτακτης ανάγκης για πλήρη στάση ή εμπό¬ 
διο και να ενημερώνει τον αρμόδιο Ρυθμιστή Κυκλο¬ 
φορίας. 

15. Να διατηρεί συνεχή επικοινωνία, μέσω ασυρμά¬ 
του, με τον αρμόδιο Ρυθμιστή Κυκλοφορίας και να τον 
ενημερώνει αμέσως σε περίπτωση που: 

- Οποιοδήποτε πρόβλημα, συμβάν ή βλάβη διακόψει 
την πορεία του συρμού 

- Παρουσιαστεί βλάβη στη σηματοδότηση 

- Ενημερωθεί για αδιαθεσία ή ατύχημα επιβάτη 

- Γίνει εκκένωση συρμού 

- Γίνει κάποιο ατύχημα με το συρμό 

- Εξέλθει από το θάλαμο οδήγησης για την αντιμετώ¬ 
πιση βλάβης ή περιστατικού 

- Διαπιστώσει ασυνήθιστα μεγάλο αριθμό επιβατών 
ή ασυνήθιστη συμπεριφορά επιβατών σε αποβάθρα 
σταθμού 

- Αντιληφθεί οποιοδήποτε πρόβλημα που μπορεί να 
επηρεάσει την ομαλή λειτουργία του δικτύου. 

16. Να κάνει κλήση έκτακτης ανάγκης στο Ρυθμιστή 
Κυκλοφορίας, εάν τα κανονικά κανάλια επικοινωνίας εί¬ 
ναι κατειλημμένα. 

17. Να μην υπερβαίνει τη μέγιστη επιτρεπόμενη τα¬ 
χύτητα που καθορίζεται από τον εξοπλισμό σηματο¬ 
δότησης του θαλάμου οδήγησης ή από τον αρμόδιο 
Ρυθμιστή Κυκλοφορίας ή από τους κανονισμούς ή/και 
τις διαδικασίες της εταιρείας. 

18. Να εισέρχεται στους σταθμούς με αυξημένη προ¬ 
σοχή και μειωμένη ταχύτητα, όταν ενημερώνεται για επι¬ 
βάτες που δεν συμπεριφέρονται σωστά ή για αυξημένο 
πλήθος επιβατών. 

19. Να μειώνει την ταχύτητα του συρμού στα 5 χλμ/ 
ώρα, όταν πλησιάζει προσκρουστήρα ή σταθμευμένο 
συρμό. 

20. Να κλείνει και να ασφαλίζει το θάλαμο οδήγησης, 
εάν πρέπει να βγει και να απομακρυνθεί από αυτόν. 

21. Να ενημερώνει τους επιβάτες του συρμού, μέσω 
του συστήματος αναγγελιών του συρμού, σε περιπτώ¬ 
σεις καθυστερήσεων ή άλλων ανωμαλιών στην λειτουρ¬ 
γία του συρμού ή του δικτύου. 

22. Να χειρίζεται τον εξοπλισμό του συρμού σωστά 
και να χρησιμοποιεί το σύνολο των διατάξεων ελέγχου 
που έχει στη διάθεσή του. 

23. Να μην χειρίζεται τους διακόπτες γεφύρωσης και 
απομόνωσης χωρίς εξουσιοδότηση του αρμόδιου Ρυθ¬ 
μιστή Κυκλοφορίας. 

24. Να διακρίνει τυχόν ασυνήθιστη συμπεριφορά του 
συρμού, να αναγνωρίζει τις ενδείξεις ανωμαλιών και να 
ενημερώνει για αυτές τον αρμόδιο Ρυθμιστή Κυκλοφο¬ 
ρίας, ανεξάρτητα από τη σοβαρότητα του προβλήματος. 

25. Να αναφέρει στον αρμόδιο Ρυθμιστή Κυκλοφορίας 
οποιοδήποτε πρόβλημα διαπιστώνει κατά την έλξη ή/και 
πέδηση του συρμού. 

26. Να ενημερώσει αμέσωςτον αρμόδιο Ρυθμιστή Κυ¬ 
κλοφορίας σε περίπτωση εμφάνισης καπνού ή μυρωδιάς 
καμένου. 

27. Σε περίπτωση εμφάνισης έντονων ηλεκτρικών τό¬ 
ξων, να προσπαθήσει να κινηθεί με ελεύθερη τροχοδρό- 
μηση (ρολλάρισμα) μέχρι τον επόμενο σταθμό, προτού 
ζητήσει τη διακοπή του ρεύματος έλξης. 

28. Όταν αντιμετωπίζει κάποιο συμβάν ή βλάβη, να επι¬ 
δεικνύει ψυχραιμία και να ακολουθεί τους κανονισμούς, 
τις διαδικασίες και τις οδηγίες της εταιρείας, καθώς και 
τις οδηγίες του αρμόδιου Ρυθμιστή Κυκλοφορίας. 

29. Εάν ένα συμβάν δεν καλύπτεται από συγκεκριμένη 
διαδικασία ή κανονισμό: 

- Να ενεργήσει με τρόπο που, κατά την κρίση του, πα¬ 
ρέχει τη μεγαλύτερη ασφάλεια 

- Να ενημερώσει τον αρμόδιο Ρυθμιστή Κυκλοφορίας το 
συντομότερο δυνατό και να ακολουθήσει τις οδηγίες του. 


30. Εάν δεν παρουσιαστεί ο αντικαταστάτης του κατά 
τον προβλεπόμενο χρόνο, ο Οδηγός Συρμών πρέπει: 

- Να πληροφορήσει τον Επόπτη Συρμών, μέσω του 
Ρυθμιστή Κυκλοφορίας. 

- Να συνεχίσει την οδήγηση του συρμού μέχρι την 
αντικατάστασή του. 

31. Να ενημερώνει τον αντικαταστάτη του για την κα¬ 
τάσταση του συρμού καθώς και για τυχόν οδηγίες που 
έχουν δοθεί από το Ρυθμιστή Κυκλοφορίας σχετικά με: 

- Την ύπαρξη προσωπικού επί ή πλησίον της τροχιάς. 

- Προσωρινούς περιορισμούς ταχύτητας. 

-Τροποποιήσεις στη λειτουργία του δικτύου. 

32. Όταν αντικαθιστά άλλον Οδηγό Συρμών, να ενεργεί 
σύμφωνα με τη σχετική διαδικασία. 

33. Να ασφαλίζει και να εναποθέτει το συρμό, σύμφω¬ 
να με τη σχετική διαδικασία. 

4. ΚΥΚΛΟΦΟΡΙΑ ΣΥΡΜΩΝ 

4.1 Θέση Οδήγησης Συρμού 

Ο Οδηγός Συρμών πρέπει να βρίσκεται και να ελέγχει 
την κίνηση του συρμού από τον πρόσθιο θάλαμο οδή¬ 
γησης στην κατεύθυνση κίνησης του συρμού εκτός εάν: 

- Ο συρμός αναστρέφει σύμφωνα με τη διαδικασία Αυ¬ 
τόματης Λειτουργίας Συρμών, σε προκαθορισμένες θέ¬ 
σεις στο δίκτυο, οπότε ο Οδηγός του Συρμού βρίσκεται 
εκτός συρμού ή στον οπίσθιο θάλαμο οδήγησης αυτού. 

- Συρμός με βλάβη πρέπει να υποβοηθηθεί, σύμφωνα 
με τη σχετική διαδικασία βοήθειας σε Ανίκανο-να-κινη- 
Θεί-Συρμό. 

- Σε περίπτωση έκτακτης ανάγκης δοθεί εξουσιοδό¬ 
τηση από το Ρυθμιστή Κυκλοφορίας για οπισθοπορεία, 
σύμφωνα με την σχετική διαδικασία. 

4.2 Οδήγηση με το Σύστημα Αυτόματης 

Προστασίας Συρμού 

1. Ο Οδηγός Συρμών πρέπει πάντα να οδηγεί με την 
πλήρη προστασία του συστήματος Αυτόματης Προστα¬ 
σίας Συρμού (ΑΠΣ), εκτός από τις περιπτώσεις των πα¬ 
ραγράφων 4.2(5), 4.3 και 4.4. 

2. Η Αυτόματη Οδήγηση (ΑΟ) είναι ο κανονικός τρό¬ 
πος οδήγησης των Επιβατικών Συρμών Εκμετάλλευσης, 
εκτός εάν δοθεί διαφορετική εντολή από την υπηρεσία 
ή το Ρυθμιστή Κυκλοφορίας. 

3. Η λειτουργία Αυτόματης Αναστροφής (ΑΑ) είναι ο 
κανονικός τρόπος αναστροφής των συρμών σε προκα¬ 
θορισμένες θέσεις στο δίκτυο, εκτός εάν δοθεί διαφορε¬ 
τική εντολή από την υπηρεσία ή το Ρυθμιστή Κυκλοφορί¬ 
ας. Όταν εφαρμόζεται Αυτόματη Αναστροφή, ο Οδηγός 
Συρμών πρέπει να παρακολουθεί διαρκώς το συρμό, 
καθώς αυτός κινείται και εάν υπάρξει πρόβλημα, πρέπει 
να ενημερώσει αμέσως το Ρυθμιστή Κυκλοφορίας και να 
είναι έτοιμος να ολοκληρώσει ο ίδιος την αναστροφή του 
συρμού, ακολουθώντας τη σχετική διαδικασία. 

4. Η Χειροκίνητη Ελεγχόμενη Λειτουργία (ΧΕΛ) είναι ο 
τρόπος οδήγησης των Επιβατικών Συρμών Εκμετάλλευσης: 

- Εάν υπάρχει σχετική εντολή από την υπηρεσία. 

- Εάν δοθεί σχετική εντολή από το Ρυθμιστή Κυκλο¬ 
φορίας. 

- Σε περίπτωση που ο συρμός ακινητοποιηθεί πριν το 
σωστό σημείο στάσης σε αποβάθρα σταθμού. 

- Σε περίπτωση που Οδηγός Συρμών διαπιστώσει ότι, 
για λόγους έκτακτης ανάγκης, είναι απαραίτητη η άμεση 
ελάττωση της ταχύτητας του συρμού, ενώ αυτός κινείται 
σε κατάσταση ΑΟ. Σε αυτή την περίπτωση, ο Οδηγός 
Συρμών πρέπει να ενημερώσει το Ρυθμιστή Κυκλοφο¬ 
ρίας, το αργότερο στο αμέσως επόμενο σημείο στάσης 
του συρμού. 

Επίσης, η ΧΕΛ είναι η κανονική κατάσταση λειτουργίας 
των Υπηρεσιακών Επιβατικών Συρμών, εκτός εάν δοθεί 
διαφορετική εντολή από την υπηρεσία ή το Ρυθμιστή 
Κυκλοφορίας. 

5. Η οδήγηση ενός συρμού σε κατάσταση Επαναφοράς 
στο σύστημα ΑΠΣ πρέπει να γίνεται μόνο στις ακόλουθες 
περιπτώσεις: 

- Εφόσον έχει δοθεί εντολή από το Ρυθμιστή Κυκλοφο¬ 
ρίας, εκτός εάν συρμός ακινητοποιηθεί κατά την είσοδό 
του σε αποβάθρα σταθμού. Μόνο σε αυτήν την περί¬ 
πτωση, ο Οδηγός Συρμών πρέπει να κινήσει αμέσως το 
συρμό σε κατάσταση Επαναφοράς στο σύστημα ΑΠΣ 
για να επιτύχει την κανονική του στάθμευση στην απο¬ 
βάθρα και, στη συνέχεια, να ενημερώσει το Ρυθμιστή 
Κυκλοφορίας για τις ενέργειες του. 

- Στα Αμαξοστάσια, με εξαίρεση τις τροχιές των Αμα¬ 
ξοστασίων που είναι εξοπλισμένες με σύστημα ΑΠΣ. 

6. Κατά την οδήγηση συρμού σε κατάσταση Επαναφο¬ 
ράς στο σύστημα ΑΠΣ, ο Οδηγός Συρμών πρέπει: 

- Να ακολουθεί τη σχετική διαδικασία 

- Να επαναλαμβάνει στο Ρυθμιστή Κυκλοφορίας όλες 
τις εντολές που λαμβάνει από αυτόν, αναφορικά με την 
κίνηση του συρμού 

- Να παρατηρεί συνεχώς τη γραμμή μπροστά του 

- Να μην υπερβαίνει την ταχύτητα των 20 χλμ./ώρα 

- Να είναι προετοιμασμένος να σταματήσει μόλις δει 
συρμό ή άλλο εμπόδιο επί της γραμμής. 

4.3 Χειροκίνητη Οδήγηση 

1.0 Οδηγός Συρμών δεν πρέπει να επιλέγει ως τρόπο 
οδήγησης τη Χειροκίνητη Οδήγηση, εκτός εάν πληρού- 
νται όλες οι παρακάτω προϋποθέσεις: 

-Το σύστημα Αυτόματης Προστασίας του συρμού δεν 
λειτουργεί 

- Έχει λάβει εξουσιοδότηση από το Ρυθμιστή Κυκλο¬ 
φορίας 

- Ο συρμός είναι ακινητοποιημένος 

- Η πέδη είναι εφαρμοσμένη. 

2. Εάν η εξουσιοδότηση της Χειροκίνητης Οδήγησης 
δοθεί ενώ ο συρμός βρίσκεται σε αποβάθρα σταθμού, 
τότε ο συρμός πρέπει προηγουμένως να εκκενωθεί από 
επιβάτες. Εάν ο συρμός βρίσκεται στη σήραγγα, τότε 
πρέπει να εκκενωθεί στον αμέσως επόμενο σταθμό. 

3. Οταν γίνεται Χειροκίνητη Οδήγηση, ο Οδηγός Συρ¬ 
μών πρέπει: 

- Να επαναλαμβάνει στο Ρυθμιστή Κυκλοφορίας όλες 
τις εντολές που λαμβάνει από αυτόν, αναφορικά με την 
κίνηση του συρμού 

- Να κινείται μέχρι το σημείο για το οποίο έχει λάβει 
εξουσιοδότηση από το Ρυθμιστή Κυκλοφορίας 

- Να ακολουθεί τις ενδείξεις της πλευρικής σηματο¬ 
δότησης 


- Να παρατηρεί συνεχώς την τροχιά μπροστά του 

- Να μην υπερβαίνει την ταχύτητα των 20 χλμ./ ώρα 

- Να ρυθμίζει την ταχύτητα του συρμού έτσι ώστε να 
είναι σε θέση να σταματήσει μόλις δει συρμό ή άλλο 
εμπόδιο επί της τροχιάς 

- Εάν πρόκειται να ανοίξει τις θύρες του συρμού για 
αποβίβαση επιβατών, να βεβαιώνεται ότι έχει επιλέξει 
τη σωστή πλευρά. 

4.4 Οπισθοπορεία Συρμού 

Απαγορεύεται η Οπισθοπορεία ως τρόπος οδήγησης 
συρμού, εκτός εάν: 

- Ο συρμός πρέπει να υποβοηθήσει Ανίκανο να κινηθεί 
Συρμό, όπως προβλέπεται στη σχετική διαδικασία. 

- Σε περίπτωση έκτακτης ανάγκης δοθεί εξουσιοδό¬ 
τηση από το Ρυθμιστή Κυκλοφορίας για οπισθοπορεία, 
σύμφωνα με τη σχετική διαδικασία. 

4.5 Υπέρβαση Σημείου Στάσης Συρμού 

Εάν ο συρμός προσπεράσει σημείο στάσης σε αποβά¬ 
θρα ή παραβιάσει Σήμα Αλλαγής, ο Οδηγός Συρμών δεν 
πρέπει σε καμιά περίπτωση να επαναφέρει το συρμό στο 
σωστό σημείο στάσης, παρά μόνο εάν έχει πάρει έγκριση 
από το Ρυθμιστή Κυκλοφορίας και ενεργήσει σύμφωνα 
με τη σχετική διαδικασία. 

4.6 Κύλιση Συρμού προς τα Πίσω 

Εάν σημειωθεί κύλιση συρμού προς τα πίσω, ο Οδη¬ 
γός Συρμών πρέπει να ακινητοποιήσει αμέσως το συρμό 
χρησιμοποιώντας την πέδη έκτακτης ανάγκης. 

5. ΑΝΤΙΜΕΤΩΠΙΣΗ ΕΚΤΑΚΤΩΝ ΣΥΜΒΑΝΤΩΝ 

5.1 Παρακώλυση της Κυκλοφορίας στην 

Παρακείμενη Τροχιά 

1. Εάν συρμός σταματήσει κατά την πορεία του, ο Οδη¬ 
γός Συρμών πρέπει αμέσως να εξακριβώσει την αιτία και, 
ιδιαίτερα, κατά πόσον η παρακείμενη τροχιά παρεμποδί¬ 
ζεται από τον σταματημένο συρμό ή τον εξοπλισμό του 
και να ενημερώσει αμέσως το Ρυθμιστή Κυκλοφορίας, 
αναφέρονταςτου συγχρόνως τη θέση του συρμού. 

2. Εάν η παρακείμενη τροχιά εμποδίζεται μερικώς ή 
πλήρως, ο Οδηγός Συρμών πρέπει να επέμβει αμέσως, 
σύμφωνα με τη σχετική διαδικασία, για να σταματήσει 
την προσέγγιση οποιουδήποτε συρμού κινείται σε αυτή 
την τροχιά, χρησιμοποιώντας, εάν είναι αναγκαίο, την 
πλησιέστερη συσκευή Διακοπής Ρεύματος Έλξης. 

3. Εάν κάποιος άλλος συρμός έχει ήδη πλησιάσει την 
περιοχή, ο Οδηγός Συρμών πρέπει να ηχήσει την κόρνα 
του συρμού και να κάνει σήμα έκτακτης ανάγκης για 
πλήρη στάση με τα χέρια του στο συρμό που πλησιάζει. 

4.0 Οδηγός Συρμών πρέπει να ενημερώσει το συντο¬ 
μότερο δυνατό το Ρυθμιστή Κυκλοφορίας για τις ενέρ¬ 
γειες στις οποίες προέβη. 

5.2 Άτομα εντός της Σήραγγας 

1. Εάν Οδηγός Συρμών διαπιστώσει άτομο στη σήραγ¬ 
γα ή επί ή πλησίον της τροχιάς, για την ύπαρξη ή τη θέση 
του οποίου δεν έχει ενημερωθεί, πρέπει να ακινητοποι- 
ήσει το συρμό, να ενημερώσει τον αρμόδιο Ρυθμιστή 
Κυκλοφορίας και να προσπαθήσει να ζητήσει εξηγήσεις 
από το άτομο αυτό. 

2. Ο Οδηγός Συρμών πρέπει να μειώνει τη ταχύτητα 
του συρμού και σε καμία περίπτωση να μην υπερβαίνει 
τα 40 χλμ./ώρα, εάν ενημερωθεί ότι υπάρχει προσωπικό 
στον πεζοδιάδρομο του τμήματος της σήραγγας που 
πρόκειται να κινηθεί, σύμφωνα με την σχετική διαδικα¬ 
σία, και να είναι προετοιμασμένος να σταματήσει το συρ¬ 
μό, εάν χρειαστεί. Σε περίπτωση δε που ενημερωθεί ότι 
το προσωπικό βρίσκεται στην τροχιά στην οποία κινείται, 
να ακινητοποιεί το συρμό και να ζητά περαιτέρω οδηγίες 
από τον αρμόδιο Ρυθμιστή Κυκλοφορίας. 

3.0 Οδηγός Συρμών πρέπει να ηχήσει την κόρνα του 
συρμού, όταν αντιληφθεί άτομο επί ή πλησίον της τρο¬ 
χιάς, για την παρουσία του οποίου έχει ενημερωθεί. 

4.0 Οδηγός Συρμών πρέπει να περιμένει σήμα ή άλλη 
ένδειξη αναγνώρισης από κάθε άτομο που βρίσκεται 
επί ή πλησίον της τροχιάς, για την παρουσία του οποίου 
έχει ενημερωθεί. Εάν το σήμα ή η ένδειξη δεν δοθεί, ο 
Οδηγός Συρμών πρέπει να σταματήσει το συρμό και να 
ζητήσει εξηγήσεις. Ο Οδηγός Συρμών πρέπει να ενη¬ 
μερώσει σχετικά το Ρυθμιστή Κυκλοφορίας και να μην 
εκκινήσει το συρμό έως ότου βεβαιωθεί ότι αυτό είναι 
ασφαλές να γίνει. 

5.3 Διακοπή Ρεύματος Έλξης 

1. Εάν Οδηγός Συρμών αντιληφθεί, κατά την αναχώ¬ 
ρησή του από σταθμό, ότι έχει διακοπεί το ρεύμα έλξης, 
πρέπει να σταματήσει αμέσως το συρμό, ει δυνατόν με 
όλα τα οχήματα του συρμού κατά μήκος της αποβάθρας 
ή πλησίον αυτής. 

2. Εάν αυτό δεν είναι δυνατόν, ο Οδηγός Συρμών πρέ¬ 
πει να συνεχίσει με την κεκτημένη ταχύτητα μέχρι τον 
επόμενο σταθμό, παρατηρώντας σχολαστικά την τροχιά 
μπροστά του για οιοδήποτε σήμα κινδύνου, εμπόδιο ή 
άλλη ασυνήθιστη κατάσταση. 

3. Εάν συρμός σταματήσει εντός της σήραγγας εξαιτίας 
διακοπής του ρεύματος έλξης για μη προφανή λόγο, ο 
Οδηγός Συρμών πρέπει να επικοινωνήσει με το Ρυθμιστή 
Κυκλοφορίας και να ακολουθήσει τις οδηγίες του. 

5.4 Πυρκαγιά 

1. Σε περίπτωση εμφάνισης πυρκαγιάς ή καπνού σε 
συρμό, ο Οδηγός του Συρμού πρέπει: 

- Εάν βρίσκεται σε σταθμό, να μην αναχωρήσει από 
αυτόν 

- Εάν έχει μόλις εκκινήσει από σταθμό, να σταματήσει 
αμέσως το συρμό, ει δυνατόν με όλα τα οχήματα του 
συρμού κατά μήκος της αποβάθρας ή πλησίον αυτής 

- Εάν κινείται στη σήραγγα, να επιχειρήσει να οδηγήσει 
το συρμό στον επόμενο σταθμό. 

2. Ο Οδηγός Συρμών πρέπει να ενημερώσει αμέσως 
τον αρμόδιο Ρυθμιστή Κυκλοφορίας και να ενεργήσει 
σύμφωνα με τις οδηγίες του, εφαρμόζοντας τη σχετική 
διαδικασία. Παράλληλα πρέπει να προσπαθήσει να σβή¬ 
σει τη φωτιά με χρήση πυροσβεστήρα. 

3. Σε περίπτωση εμφάνισης πυρκαγιάς ή καπνού σε 
σταθερές εγκαταστάσεις ή/και εξοπλισμό, ο Οδηγός 
Συρμών πρέπει να ενημερώσει αμέσως τον αρμόδιο 
Ρυθμιστή Κυκλοφορίας και να ενεργήσει σε συνεννό¬ 
ηση με αυτόν. 


5.5 Εκκένωση Συρμού εντός της Σήραγγας 

1.0 Οδηγός Συρμών δεν πρέπει να επιτρέπει την απο¬ 
βίβαση επιβατών στον πεζοδιάδρομο της σήραγγας, 
εκτός εάν: 

- Έχει δοθεί εξουσιοδότηση από το Ρυθμιστή Κυκλο¬ 
φορίας 

- Δεν έχει καταστεί δυνατή η επικοινωνία με το ΚΕΛ για 
χρονική διάρκεια μεγαλύτερη των 15 λεπτών 

- Υπάρχει εξαιρετική περίπτωση έκτακτης ανάγκης. 

2. Οταν πρόκειται να αποβιβαστούν επιβάτες επί του 
πεζοδιαδρόμου της σήραγγας, ο Οδηγός Συρμών πρέπει: 

- Να εξασφαλίσει ότι ο συρμός δεν μπορεί να μετα¬ 
κινηθεί 

- Να ζητήσει τη διακοπή του ρεύματος έλξης από το 
Ρυθμιστή Κυκλοφορίας ή να το διακόψει ο ίδιος, χρησι¬ 
μοποιώντας την πλησιέστερη συσκευή Διακοπής Ρεύ¬ 
ματος Έλξης 

- Να εκκενώσει το συρμό σύμφωνα με τη σχετική δι¬ 
αδικασία. 

3. Εάν ακινητοποιημένος συρμός εντός της σήραγγας 
πρέπει να εκκενωθεί λόγω καπνού ή φωτιάς, τότε ο Οδη¬ 
γός Συρμών πρέπει να κατευθύνει τους επιβάτες προς 
την κατεύθυνση που θα υποδείξει το ΚΕΛ. 

4. Εάν συρμός έχει ακινητοποιηθεί στη σήραγγα και 
οι επιβάτες αρχίσουν να αποβιβάζονται μόνοι τους, ο 
Οδηγός Συρμών πρέπει: 

- Να ζητήσει τη διακοπή του ρεύματος έλξης από το 
Ρυθμιστή Κυκλοφορίας ή να διακόψει ο ίδιος αμέσως 
το ρεύμα έλξης, χρησιμοποιώντας την πλησιέστερη συ¬ 
σκευή Διακοπής Ρεύματος Έλξης, 

- Να ενημερώσει το Ρυθμιστή Κυκλοφορίας και: 

- Εάν η κατάσταση απαιτεί εκκένωση του συρμού, να 
προβεί σε αυτήν, σύμφωνα με τη σχετική διαδικασία. 

- Εάν η κατάσταση δεν απαιτεί εκκένωση του συρμού, 
να επιχειρήσει να επαναφέρει τους επιβάτες επί του συρ¬ 
μού και εάν αυτό δεν είναι δυνατόν, να επιτρέψει την 
αποβίβαση όλων των επιβατών, σύμφωνα με τη σχετική 
διαδικασία. 

5.6 Διακοπή Σύνθεσης Συρμού 

Σε περίπτωση διακοπής σύνθεσης συρμού, ο Οδηγός 
Συρμών πρέπει να ενημερώσει το Ρυθμιστή Κυκλοφορί¬ 
ας και να ενεργήσει σύμφωνα με τη σχετική διαδικασία. 

5.7 Φώτα Κεφαλής και Ουράς Συρμού 

Όλοι οι συρμοί πρέπει να φέρουν δύο άσπρα φώτα 
πορείας στην κεφαλή και δύο κόκκινα φώτα στην ουρά. 
Εάν Οδηγός Συρμών διαπιστώσει βλάβη σε ένα ή περισ¬ 
σότερα από τα φώτα κεφαλής ή ουράς του δικού του 
ή άλλου συρμού πρέπει να ενημερώσει τον αρμόδιο 
Ρυθμιστή Κυκλοφορίας και να ενεργήσει σύμφωνα με 
τη σχετική διαδικασία. 

6. ΕΚΠΑΙΔΕΥΣΗ ΟΔΗΓΩΝ ΣΥΡΜΩΝ 

Η εκπαίδευση των Οδηγών Συρμών είναι, τουλάχιστον, 
τρίμηνη, με σύνολο ωρών εκπαίδευσης, το λιγότερο, δια- 
κοσίων σαράντα (240) και αποτελείται από τη θεωρητι¬ 
κή κατάρτιση (Γενικά στοιχεία του δικτύου, κανονισμοί, 
διαδικασίες κλπ), την τεχνική κατάρτιση (Εξοπλισμός 

συρμού, λειτουργία των διαφόρων συστημάτων), και 
την πρακτική εξάσκηση - οδήγηση. 

Η θεωρητική κατάρτιση περιλαμβάνει διαλέξεις από 
εκπαιδευτές, παρουσίαση - επεξεργασία σεναρίων σε 
ομάδες και επισκέψεις σε διάφορα σημεία του δικτύου. 
Η τεχνική κατάρτιση πραγματοποιείται είτε σε αίθουσες 
διδασκαλίας, είτε στα Αμαξοστάσια με επί τόπου επίδει¬ 
ξη των τεχνικών χαρακτηριστικών του συρμού. 

Το τελευταίο μέρος της εκπαίδευσης είναι η πρακτι¬ 
κή εξάσκηση, η οποία ξεκινά στις Τροχιές Δοκιμών των 
Αμαξοστασίων και συνεχίζεται στις Γραμμές 2 και 3 του 
δικτύου. Κατά τη διάρκεια της πρακτικής εξάσκησης, ο 
εκπαιδευόμενος Οδηγός Συρμών εκπαιδεύεται: 

- Σε όλους τους τρόπους οδήγησης του συρμού, 

- Στις ενέργειες έναρξης και ολοκλήρωσης της Αυτόμα¬ 
της Αναστροφής, καθώς και στους ελέγχους που πρέπει 
να κάνει, καθώς επιβλέπει την κίνηση του συρμού προς 
τον επίσταθμο, 

- Στον εντοπισμό και στην αντιμετώπιση βλαβών του 
συρμού, 

- Στην πρακτική εφαρμογή των διαδικασιών αντιμε¬ 
τώπισης συμβάντων στο δίκτυο. 

6.1 Εκπαίδευση 

1. Η εκπαίδευση που δίνεται στον Οδηγό Συρμών βασί¬ 
ζεται στους Κανονισμούς, τις Διαδικασίες και τις Οδηγίες 
της εταιρείας. 

2. Ο Οδηγός Συρμών απαιτείται να αποδείξει ότι κα¬ 
τανόησε τους σχετικούς Κανονισμούς, Διαδικασίες και 
Οδηγίες έτσι, ώστε να πιστοποιηθεί η ικανότητα του για 
ανάληψη εργασίας. 

3. Ο Οδηγός Συρμών θα εξετάζεται περιοδικά για τις 
γνώσεις του στους Κανονισμούς, στις Διαδικασίες και 
στις Οδηγίες που αφορούν την εργασία του. 

4. Το εκπαιδευόμενο Προσωπικό είναι υπό την ευθύνη 
του εκπαιδευτή του, για θέματα που αφορούν την ασφά¬ 
λεια και την επίδοσή του. 

6.2 Πιστοποίηση Οδηγών Συρμών 

1.0 Οδηγός Συρμών απαιτείται να εκπαιδευτεί για να 
εργάζεται με ασφάλεια και αποδοτικότητα. 

2. Ο Οδηγός Συρμών πρέπει να αποδείξει την ικανό¬ 
τητα του μέσω θεωρητικής και πρακτικής αξιολόγησης 
στα καθήκοντα, τα οποία απαιτείται να αναλάβει. 

3. Ο Οδηγός Συρμών θα πιστοποιείται για ορισμένες 
σημαντικές εργασίες που η εκτέλεση τους απαιτεί από¬ 
δειξη ικανότητας. 

4. Ολα τα πιστοποιητικά έχουν ημερομηνία λήξης και 
θα ανανεώνονται σε συνδυασμό με οποιαδήποτε ανα¬ 
γκαία επανάληψη εκπαίδευσης. 

5. Η έκδοση και ανανέωση των πιστοποιητικών είναι 
στην υπευθυνότητα του Προϊσταμένου Εκπαίδευσης και 
θα πραγματοποιείται σύμφωνα με τη σχετική διαδικασία. 

6. Ο Οδηγός Συρμών πρέπει να αναλαμβάνει όλες τις 
εργασίες, τις οποίες είναι ικανός να εκτελεί και του έχουν 
ζητηθεί να εκτελέσει. 


6.3 Πρόγραμμα Εκπαίδευσης Οδηγών Συρμών 


ΕΚΠΑΙΔΕΥΤΙΚΕΣ ΕΝΟΤΗΤΕΣ 

ΔΙΑΡΚΕΙΑ 

(ημέρες) 

Γενικές Λειτουργικές και Διοικητικές Αρχές 

1 

Γενικά 

- Βασικά Στοιχεία του Σιδηροδρομικού Δικτύου 
(Γραμμές, Σταθμοί, Αμαξοστάσια, Σηματοδότηση, 
Παροχή Ισχύος, Επικοινωνίες, ΚΕΑ, Συρμοί, κλπ.) 

- Βασικές Αρχές Ασφαλείας 

4 

Κανονισμοί και Διαδικασίες Λειτουργίας 

- Εισαγωγή στους Κανονισμούς για το Σιδηρο¬ 
δρομικό Δίκτυο 

- Κανονισμός Υπηρεσίας Οδηγών Συρμών 

- Προγράμματα Εργασίας και Καθήκοντα Βαρδιών 

- Ασφάλεια Επί ή Πλησίον της Τροχιάς 

- Σιδηροδρομικά Συστήματα 
(Σηματοδότηση, Ρεύμα Έλξης, Επικοινωνίες) 

- Ρυθμίσεις Ασφαλείας Πυροπροστασίας 

- Αντιμετώπιση Έκτακτων Συμβάντων 

10 

Συρμοί 

- Γενική Περιγραφή και Βασικά Στοιχεία των 
Συρμών όλων των σειρών 

(Παροχή Ισχύος, Πνευματικό Σύστημα, Πέδη, 
Σύστημα Ανάρτησης, Βρόγχος Ασφαλείας, Θύ- 
ρες, Βοηθητικά Συστήματα και Φώτα Συρμού) 

- Εξοπλισμός Θαλάμου Οδήγησης 

- Εξοπλισμός Ασφαλείας 

- Ζεύξη-Απόζευξη Συρμών 

- Λειτουργία και Χρήση του Εξοπλισμού Συρ¬ 
μών 

- Κυκλοφορία και Τρόποι Οδήγησης Συρμού 

- Οδήγηση με το Σύστημα ΑΠΣ 
(Αυτόματη Οδήγηση, Χειροκίνητη Ελεγχόμενη 
Λειτουργία Συρμού) 

- Αυτόματη Αναστροφή Συρμού 

- Οδήγηση χωρίς το σύστημα ΑΠΣ 
(Χειροκίνητη Οδήγηση και Οπισθοπορεία Συρ¬ 
μού) 

- Στάθμευση Συρμού 

- Γενικά Καθήκοντα κατά την Οδήγηση Συρμού 

- Εντοπισμός και Αντιμετώπιση Βλαβών Συρμών 

- Ατυχήματα σε Συρμούς 

15 

Οδήγηση στην Κύρια Γραμμή 

30 

Σύνολο 

60 


Με τη θέση σε ισχύ της παρούσας απόφασης, καταρ- 
γείται η αριθμ. 14338/1503/27-09-1999 (ΒΊ899) προη¬ 
γούμενη όμοιάτης. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















